CELEX: 31992D0508
Language: el
Date: 1992-10-20 00:00:00
Title: 92/508/ΕΟΚ: Απόφαση της Επιτροπής της 20ής Οκτωβρίου 1992 που τροποποιεί την απόφαση 91/516/ΕΟΚ για την κατάρτιση πίνακα συστατικών, η χρήση των οποίων απαγορεύεται στις σύνθετες ζωοτροφές

Avis juridique important

|

31992D0508

92/508/ΕΟΚ: Απόφαση της Επιτροπής της 20ής Οκτωβρίου 1992 που τροποποιεί την απόφαση 91/516/ΕΟΚ για την κατάρτιση πίνακα συστατικών, η χρήση των οποίων απαγορεύεται στις σύνθετες ζωοτροφές  

Επίσημη Εφημερίδα αριθ. L 312 της 29/10/1992 σ. 0036 - 0037 Φινλανδική ειδική έκδοση: Κεφάλαιο 3 τόμος 45 σ. 0140  Σουηδική ειδική έκδοση: Κεφάλαιο 3 τόμος 45 σ. 0140 

ΑΠΟΦΑΣΗ ΤΗΣ ΕΠΙΤΡΟΠΗΣ  της 20ής Οκτωβρίου 1992  που τροποποιεί την απόφαση 91/516/ΕΟΚ για την κατάρτιση πίνακα συστατικών, η χρήση των οποίων απαγορεύεται στις σύνθετες ζωοτροφές  (92/508/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 79/373/ΕΟΚ του Συμβουλίου της 2ας Απριλίου 1979 περί εμπορίας των σύνθετων ζωοτροφών (1), όπως τροποποιήθηκε τελευταία από την οδηγία 91/681/ΕΟΚ (2), και ιδίως το άρθρο 10 στοιχείο γ),  Εκτιμώντας:  ότι η απόφαση 91/516/ΕΟΚ της Επιτροπής (3) καταρτίζει πίνακα συστατικών, η χρήση των οποίων απαγορεύεται στις σύνθετες ζωοτροφές-  ότι είναι απαραίτητο να καθοριστούν ακριβέστερα ορισμένα προϊόντα-  ότι κρίνεται σκόπιμη η συμπλήρωση του καταλόγου προκειμένου να απαγορευθεί η χρήση στερεών αστικών αποβλήτων, μη κατεργασμένων αποβλήτων από χώρους σίτισης και συσκευασιών και τμημάτων συσκευασιών προϊόντων ενσωματωμένων σε σύνθετες ζωοτροφές που  προέρχονται από τη γεωργική βιομηχανία τροφίμων-  ότι ο όρος "απόβλητα" για τους σκοπούς της παρούσας απόφασης έχει την έννοια που ορίζεται στην οδηγία 75/442/ΕΟΚ του Συμβουλίου της 15ης Ιουλίου 1975 για τα στερεά απόβλητα (4), όπως τροποποιήθηκε τελευταία από την οδηγία 91/692/ΕΟΚ (5)-  ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Επιτροπής Ζωοτροφών,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το παράρτημα της απόφασης 91/516/ΕΟΚ τροποποιείται όπως ορίζεται στο παράρτημα του παρόντος κανονισμού.  Άρθρο 2  Η παρούσα απόφαση ισχύει από την 1η Οκτωβρίου 1993.  Άρθρο 3  Η παρούσα απόφαση απευθύνεται στα κράτη μέλη. Βρυξέλλες, 20 Οκτωβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 86 της 6. 4. 1979, σ. 30. (2) ΕΕ αριθ. L 376 της 31. 12. 1991, σ. 20. (3) ΕΕ αριθ. L 281 της 9. 10. 1991, σ. 23. (4) ΕΕ αριθ. L 194 της 25. 7. 1975, σ. 47. (5) ΕΕ αριθ. L 377 της 31. 12. 1991, σ. 48.    ΠΑΡΑΡΤΗΜΑ  1. Η διατύπωση του σημείου 2 αντικαθίσταται από την ακόλουθη διατύπωση:  "2. Κατεργασμένα δέρματα, συμπεριλαμβανομένων και των δερμάτων και τα απόβλητά τους".  2. Προστίθενται τα ακόλουθα σημεία:  "6. Στερεά αστικά απόβλητα, τέτοια όπως τα οικιακά απόβλητα.  7. Μη κατεργασμένα απόβλητα από χώρους σίτισης, με την εξαίρεση τροφίμων φυτικής προέλευσης που θεωρούνται ακατάλληλα για ανθρώπινη κατανάλωση για λόγους νωπότητας.  8. Οι συσκευασίες ή τμήματα συσκευασιών από τη χρήση προϊόντων της γεωργικής βιομηχανίας τροφίμων."